Les Escoles d'Acollida ja estan en marxa, si bé encara admeten persones participants
09 de gener 2024

![](/media/nxnmnykx/img_4758_c.jpg?width=850&height=704.5045045045046)

Les Escoles d'Acollida que organitza l'ONGD Escoles Solidàries en col·laboració amb la regidoria de Cooperació Internacional de l'Ajuntament de Sagunt, han començat la seua nova edició. La primera classe es va impartir el dilluns 8 al CEIP Ausiàs March amb el grup Nivell 1 de valencià. Hi ha un total de 50 persones inscrites en este programa entre els grups de valencià i castellà. Tots dos grups continuen oberts per a totes les persones que vulguen participar. Per a més informació es pot contactar amb [participacio.ciutadana@aytosagunto.es](mailto:participacio.ciutadana@aytosagunto.es).

La regidora de Cooperació Internacional, María Rubio, destaca que «**l'innovador d'esta nova edició són els tallers que tindran lloc els caps de setmana i que van de bracet de dos eixos fonamentals. D'una banda, la connexió amb la ciutat de manera directa i la integració multicultural**». A més, afig que els tallers són una manera fàcil de participar en el programa, ja que s'anunciaran tant per xarxes socials com en els panells d'informació distribuïts per la ciutat.

És «**una experiència que, des del meu punt de vista, és acollidora per a qualsevol persona que arriba a la nostra ciutat i que està en la seua primera presa de contacte en múltiples aspectes més enllà de la llengua, sense deixar de costat que resulta també enriquidora per a qualsevol participant**», afig María Rubio.

Les classes són en dos línies i en diferents nivells per a castellà i valencià. Les classes del grup en valencià són els dilluns (Nivell 1) i els dimecres (Nivell 2) i les del grup en castellà els dimarts (Nivell 1) i els dijous (Nivell 2). Les classes s'impartixen de 15 a 16.30 hores.

*   [](http://www.facebook.com/sharer.php?u=https://aytosagunto.es/va/actualitat/les-escoles-d-acollida-ja-estan-en-marxa-si-be-encara-admeten-persones-participants/ "Facebook")
*   [](http://twitter.com/share?url=https://aytosagunto.es/va/actualitat/les-escoles-d-acollida-ja-estan-en-marxa-si-be-encara-admeten-persones-participants/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-escoles-d-acollida-ja-estan-en-marxa-si-be-encara-admeten-persones-participants/ "Linked In")
*   [](mailto:?body=https://aytosagunto.es/va/actualitat/les-escoles-d-acollida-ja-estan-en-marxa-si-be-encara-admeten-persones-participants/)